Държавен вестник, бр. 88, 2008 г., стр. 31

Б Р О Й  88
Д Ъ Р Ж А В Е Н   В Е С Т Н И К
С Т Р .  31
(2) Старши помощник-командирът на кора-
ба ръководи подготовката на личния състав,
всекидневната дейност на бойните части, служ-
бите или секторите и секциите и командите на
кораба и изпълнява задълженията на началник
на химическата и медицинската служба там,
където тази длъжност не е предвидена по щата.
Чл. 220. Старши помощник-командирът на
кораба отговаря за:
1. бойната готовност, отбраната и защитата
на кораба;
2. подготовката, възпитанието и военната
дисциплина на личния състав на кораба, орга-
низацията на взаимодействието между бойни-
те части (службите, секторите и секциите) на
кораба;
3. организацията на службата и реда на ко-
раба, правилното разработване на корабните
разписания и инструкциите и своевременното
им коригиране, състоянието на отчета на лич-
ния състав, отчета на боеприпасите, личното
оръжие и другите материални средства;
4. подготовката на кораба за бой и поход;
5. подготовката на личния състав по борба
за живучест на кораба и ЯХБЗ.
Чл. 221. (1) Старши помощник-командирът
на кораба е длъжен:
1. да знае състоянието на кораба, оръжието
и техническите средства, всички видове запаси
и да взема мерки за поддържането им в съот-
ветствие с установените норми;
2. да съставя с участието на командирите на
бойни части или сектори и секции и начални-
ците на служби плановете за подготовката на
кораба, да ги представя за утвърждаване от
командира на кораба и да контролира тяхното
изпълнение;
3. да ръководи подготовката на личния със-
тав и всекидневната дейност на бойнитe части
и службите (секторите и секциите) и команди-
те на кораба;
4. да ръководи дейността на главния коман-
ден пункт (ГКП) на кораба;
5. да знае теоретическите основи и да умее
практически да ръководи борбата за живучест
на кораба;
6. да организира своевременното и правил-
но предаване на заповедите и разпорежданията
на командира на кораба и старшите началници
до всички бойни части и служби (сектори и сек-
ции) и да проверява за тяхното изпълнение, да
отработва взаимодействието между бойните
части и службите (секторите и секциите);
7. да обобщава опита от използването на
оръжието и техническите средства в бойната
подготовка и да прави предложения по тяхното
усъвършенстване;
8. да знае деловите и моралните качества на
офицерите и старшините на кораба;
9. да провежда подготовката на офицерите
за носене на корабните дежурства и вахта на
котва;
10. да обхожда кораба ежедневно, да контро-
лира спазването на уставния ред, хигиенното
състояние, поддържането на корпуса, помеще-
нията, оръжието, боеприпасите и техническите
средства на кораба;
11. да следи за воденето на вахтения и други-
те корабни дневници;
12. да изисква от помощник-командира и от
командирите на бойни части и служби (сектори
и секции) на кораба точно да се спазват мерки-
те за безопасност и правилата за товарене и
разтоварване на боеприпасите (ракети, снаря-
ди, торпеда, мини и др.);
13. да взема мерки за осигуряване на кораба
с устави, правила, ръководства, инструкции;
14. да контролира за своевременното и пъл-
но осигуряване на кораба с полагащите се мате-
риални средства;
15. да извършва не по-рядко от един път на
2 месеца проверка на кораба, един път в месе-
ца—преглед на оръжието, боеприпасите и тех-
ническите средства, и един път в денонощието
да обхожда кораба.
(2) Старши помощник-командирът на кора-
ба извършва проверките, които са предвидени
в раздела за задълженията на началник на щаба
на батальон от Устава за войсковата служба на
Въоръжените сили на Република България.
Чл. 222. (1) Старши помощник-командирът
на кораба трябва да бъде готов всеки момент да
смени командира на кораба, за което е длъжен:
1. до съвършенство да познава кораба, него-
вите тактико-технически данни, да умее да уп-
равлява кораба и да използва оръжието и тех-
ническите средства; да положи изпити за до-
пуск до самостоятелно управление на кораба в
установените срокове;
2. да бъде осведомен постоянно за всички
заповеди и инструкции, получавани от коман-
дира на кораба от висшестоящите началници.
(2) При стоене на кораба на рейд, на котва
(бочка, бакщов на друг кораб) не се допуска
напускането на кораба от старши помощник-
командира на кораба заедно с командира на
кораба.
Чл. 223. (1) Преди поход старши помощник-
командирът на кораба е длъжен да се убеди, че
са включени размагнитващите и другите про-
тивоминни устройства, че са попълнени запа-
сите на кораба, че всички офицери, старшини и
матроси са на кораба, че няма странични лица
и 10 мин. преди снемането от котва (бочка,
швартови) да доложи на командира на кораба
за готовността на кораба за бой и поход.
(2) През време на похода старши помощник-
командирът на кораба се осведомява за всичко
случило се през време на плаването.
Чл. 224. Старши помощник-командирът на
кораба замества командира на кораба при не-
говото отсъствие въз основа на писмена запо-
вед, като едновременно изпълнява и своите
непосредствени задължения.